NELJANDA KOOSSEISU

RAHANDUSKOMISJONI KOOSOLEKU P R O T O K O L L

Haapsalu,								26. jaanuar 2005 nr 22

Algus kell 16.00, lõpp kell 17.00

Juhatas ja protokollis		komisjoni esimees Jaak Kanepi
Osalesid			Jaak Kanepi, Raimond Lunev, Kai Tennisberg
Puudus				Urmas Sukles

Kutsutud			aselinnapea Martin Schwindt

Päevakord:
1. Haapsalu Linnavolikogu 28.01.2005 istungile esitatud ja rahanduskomisjoni menetlusse suunatud eelnõude läbivaatamine ja seisukoha võtmine
2. Haapsalu linna lasteaedade juhatajate pöördumise arutamine

Päevakorrapunkt nr 1

Haapsalu Linnavolikogu 28.01.2005 istungile esitatud ja rahanduskomisjoni menetlusse suunatud eelnõude läbivaatamine ja seisukoha võtmine

ARUTATI rahanduskomisjoni menetlusse suunatud eelnõusid.

•	Haapsalu linna 2005. aasta eelarve teine lugemine
ARUTATI Lauri Luige esitatud muudatusettepanekut (protokolli juures muudatusettepanek nr 2).
Rahanduskomisjoni seisukoht:	mitte toetada
Linnavalitsuse seisukoht:		mitte toetada.

OTSUSTATI:
1. Esitada rahanduskomisjoni poolt volikogule kinnitamiseks kaks muudatusettepanekut (protokolli juures muudatusettepanek nr 1 ja 3).
Rahanduskomisjoni seisukoht:	toetada täielikult
Linnavalitsuse seisukoht:		toetada täielikult.

2. Lõpetada eelnõu teine lugemine ja esitada linna 2005. aasta eelarve koos muudatusettepanekutega lõpphääletusele.

•	Haapsalu linna ametiasutuste struktuuri, ametikohtade põhigruppide, teenistujate koosseisunimestike, palgaastmete ja palgamäärade ning üldiste palgatingimuste kinnitamine
OTSUSTATI:
Teha volikogule ettepanek kinnitada eelnõu esitatud kujul.

•	Kontoritehnika liising Haapsalu Linnavalitsusele ja Haapsalu linna allasutustele
OTSUSTATI:
Teha volikogule ettepanek kinnitada eelnõu esitatud kujul.

Päevakorrapunkt nr 2

Haapsalu linna lasteaedade juhatajate pöördumise arutamine

ARUTATI Haapsalu linna lasteaedade juhatajate 6. jaanuari 2005 pöördumist töötajate palkade küsimuses (koopia protokolli juures).
OTSUSTATI:
1.	Lasteaiatöötajate palgatõusu küsimust arvestada 2006. aasta linnaeelarve koostamisel.
2.	Paluda linnavalitsusel:
•	esitada 14. veebruariks lasteaedade töötajate gruppide 2002., 2003. ja 2004. aasta brutosissetulekute väljavõtted;
•	põhjendada teadaolevate brutosissetulekute erinevusi lasteaedade lõikes;
•	nägemus järgnevaks neljaks aastaks lasteaedade brutosissetulekute kasvu kohta;
•	esitada võimaluse korral võrdlusandmeid samalaadsete lasteaedade kohta väljaspool Tallinna linna.

Jaak Kanepi
Juhataja ja protokollija

Muudatusettepanekud
Haapsalu linna 2005. a eelarve projektile

Esitaja: rahanduskomisjon, 14.01.2005

Muudatusettepanek nr 1

TULUD

Tunnus	Sisu	Eelnõus	Muudatusettepanek	Uus eelnõu	
352.00	Tasandusfond				
	§5 lõige 1 alusel tasandusfondi eraldis	4570000	-644000	3926000	
	Toimetulekutoetus	4188000	-966133	3221867	
	Hooldaja toetus	0	541000	541000	
	Eraldis hariduse investeeringuteks	0	2554000	2554000	
	Eraldis maakondlikeks üritusteks		162295	162295	
	Palkade ühtlustamise vahendid	925000	-33000	892000	

KULUD

Tunnus	Sisu	Eelnõu	Muudatusettepanek	Uus eelnõu	
092111	Haapsalu Linna Algkool				
155	Materiaalsete varade soetamine ja renoveerimine	0	380000	380000	
					
092201	Haapsalu Gümnaasium				
155	Materiaalsete varade soetamine ja renoveerimine	0	654000	654000	
					
092202	Haapsalu Wiedemanni Gümnaasium				
155	Materiaalsete varade soetamine ja renoveerimine	0	1000000	1000000	
					
092203	Haapsalu Üldgümnaasium				
155	Materiaalsete varade soetamine ja renoveerimine	0	450000	450000	
					
092211	Haapsalu Täiskasvanute Gümnaasium				
155	Materiaalsete varade soetamine ja renoveerimine	0	70000	70000	
					
09601	Haridusüritused				
50	Majandamiskulud	63000	162295	225295	
	Maakondlikud ühisüritused	0	162295	162295	
					
10121	Sotsiaalhoolekande teenused puuetega inimestele				
45	Toetus puudega isikute hooldajale	0	541000	541000	
					
10701	Riiklik toimetulekutoetus	4188000	-966133	3221867	

FINANTSEERIMISTEHINGUD

Tunnus	Sisu	Eelnõu	Muudatusettepanek	Uus eelnõu	
39	Muutus kassas ja hoiustes (suurenemine”-”, vähenemine”+“)	600000	677000
	1277000	
	Prognoositavad eelmisest aastast ülekantavad rahalised vahendid	600000	677000	1277000	

					

Seletuskiri muudatusettepanekule nr 1

Seoses 2005. aasta riigieelarve vastu võtmisega on kinnitatud omavalitsustele eraldatav toetussumma. Rahandusministeeriumis on kooskõlastamisel määruse eelnõu, mille alusel arvestatakse ja jagatakse tasandusfondi summa erinevate omavalitsuste vahel. Nimetatud eelnõust tulenevalt on tehtud käesolev muudatusettepanek. Riigi poolne toetusfond jaguneb tasandusfondi-, toimetulekutoetuse-, hooldaja toetuse-, hariduse palgakulude-, hariduse investeeringute-, maakondlike ürituste- ja palkade ühtlustamise vahendite eraldisteks. Muudatusettepanekus on viidud sisse vastavad parandused eraldiste sihtotstarbest lähtuvalt.

Muudatusettepanek nr 2

Esitaja:		Lauri Luik, 14.01.2005

Vähendada 120 000 krooni võrra:
	KULUD TEGEVUSALADE JÄRGI	2005. a projekt	
      08	Vaba aeg, kultuur ja religioon		
08300	Ringhäälingu ja kirjastamise teenused		
      55	Majandamiskulud		
	Linnaleht	120 000	

Lisada 120 000 krooni:
	KULUD TEGEVUSALADE JÄRGI	2005. a projekt	
      04	Majandus		
04510	Linna teed ja tänavad		
    155 	Materiaalsete ja immateriaalsete varade soetamine ja renoveerimine (teed ja tänavad)		
	Tamme 15, 17 ja 24 majade vahelise teelõigu parandamine, kõnnitee ehitus	120 000	

Põhjendus:
Arvestades Haapsalu linna teede ja tänavate seisukorda ei pea Eesti Reformierakonna fraktsioon põhjendatuks rahaliste vahendite suunamist linnalehte. Kuna ka eelnevatel aastatel on selleta edukalt hakkama saadud. Selle asemel oleks hoopis vajalikum korrastada Tamme tänava majade 15, 17 ja 24 vaheline teelõik, mis algab Kastani kaupluse servast ning lõppeb Tamme 17 maja ees. Nimelt on jalakäijate liiklemine antud teelõigul äärmiselt raskendatud. Hooletud autojuhid panevad jalakäijad tihti ohtu, samas takistavad liikumist veeloigud või kiilasjää. Mõlemale poolele (nii autojuhid kui ka jalakäijad) oleks igati kasuks eraldi kõnnitee rajamine. See vähendaks tunduvalt jalakäijate ohutust ning muudaks antud teelõigu palju paremini läbitavaks.

Linnalehe asemel oleks hoopis lihtsam kasutada linnavalitsuse infokandjana vastvalminud veebilehte, kus kasutaja saab ilma suurema vaevate vajaliku informatsiooni kätte. Samas saab infot edastada Linnavalitsuse fuajees olevatel infostendidel.

Linnavalitsuse seisukoht:	mitte arvestada
Juhtivkomisjoni seisukoht:	mitte arvestada

Muudatusettepanek nr 3

Esitaja:		rahanduskomisjon, 14.01.2005

KULUD

Tunnus	Sisu	Eelnõus	Muudatusettepanek	Uus eelnõu	
01700	Valitsussektori võla teenindamine				
65	Intressid				
	Laenu intressid	1300000	-190000	1110000	
					
04510	Linna teed ja tänavad				
155	Materiaalsete ja immateriaalsete varade soetamine ja renoveerimine (teed ja tänavad)				
	Tamme tn. kvartalisisesed kõnniteed	0	190000	190000	

Seletuskiri muudatusettepanekule nr 3

Haapsalu Linnavalitsuse ja Ühispanga vahelise laenulepingu intressimäära alandati alates 14.01.2005. a 1% võrra. Sellest tulenevalt on võimalik 2005. aastal eelarves planeeritud intressikulusid vähendada 190 000 krooni võrra. Vabanenud vahendeid saab kasutada Tamme tänava kvartalisiseste kõnniteede parandamiseks.
Esialgsete kalkulatsioonide kohaselt on planeeritavad kulud järgmised:
•	15 kaevuluugi tõstmine teepinnaga tasaseks 45 000 krooni
•	graniitkattega kõnnitee koos valgustusega Kastani poest Sotsiaalmajani 75 000 krooni
•	kõnnitee aukude remont 50 000 krooni

Linnavalitsuse seisukoht:	arvestada täielikult
Juhtivkomisjoni seisukoht:	arvestada täielikult